मुख्यमंत्री ने कहा कि सरकार का प्रयास है कि बाबाधाम देवनगरी 12 ज्योतिर्लिग में एक मनोकामना लिंग के रूप में स्थापित हो. इस बार राज्य सरकार ने राष्ट्रीय स्तर पर प्रचार प्रसार का निर्णय लिया है ताकि सांस्कृतिक टूरिज्म को बढ़ावा दिया जा सके. उन्होंने कहा कि देवघर में क्यू कांप्लेक्स के प्रथम चरण का कार्य पूरा हो गया है जिसके द्वारा जलार्पण के लिए रूट लाईनिंग का कार्य इस श्रावणी मेला में होगा. उन्होंने घोषणा की कि श्रावण के बाद क्यू कांप्लेक्स के दूसरा चरण का कार्य प्रारम्भ किया जाएगा. मुख्यमंत्री ने कहा कि देवघर से वासुकीनाथ धाम तक सांस्कृतिक टूरिज्म को बढ़ावा दिया जाएगा. श्रावणी मेला का प्रचार-प्रसार पूरे देश में किया जा रहा है. सीएम ने कहा कि देवघर से वासुकीनाथ धाम के बीच जल्द ही फोरलेन सड़क का निर्माण किया जाएगा. कांवरियों के चलने के लिए महीन बालू पथ बनाया जाएगा.